І раптам — разам з пачаткам падрыхтоўкі стэнду — Мінскі кніжны кірмаш быў уцягнуты ў вір паслявыбарчага скандалу. З падзеі беларускай афіцыйнай культуры ён ператварыўся ў яшчэ адзін аб’ект сімвалічных жэстаў, якія так неабходныя грамадзянскай супольнасці ў дэпрэсіўны час пасля выбараў–2010. У беларускіх СМІ сталі тыражаваць заявы замежных пісьменнікаў і выдаўцоў з заклікам байкоту кірмашу. Ідэя байкатаваць, здаецца, усім спадабалася. І толькі Крыстаф Вайль, амбасадар Германіі — галоўнай госці сёлетняга фестывалю, абвясціў на прэс-канферэнцыі напярэдадні кірмашу, што не варта змешваць культуру і палітыку.